Cykelstiplan - Cykelforbindelse mellem Selling og [adresse] 
Sagsfremstilling 
78.       Torben Gregersen - Cykelforbindelse mellem Selling og [adresse] - Åbent 
  
  
SAGENS INDHOLD 
Byrådet har på byrådsmødet 27. maj 2014 besluttet at fremrykke 3 mio. kr. fra [adresse] til 
etablering af sikker cykelforbindelse mellem Selling og [adresse], herunder eventuelt etablering af en tunnel under 
[adresse]. Projektet er beskrevet i Budget 2014, hvor det er nævnt under budgetblokken for Stiplanen. Her står, at der
foretages en undersøgelse af mulighederne for at etablere en trafiksikker forbindelse mellem [adresse] og Selling. 
  
Tunnellen under [adresse] har været et ønske i mange år fra lokalsamfundene i [adresse] og Selling. Formålet med 
tunnelen er at skabe en trafiksikker forbindelse mellem Selling og [adresse] både for skolebørn og andre bløde 
trafikanter. Tunnellen vil desuden medvirke til at skabe en bedre sammenhæng mellem de 2 landsbyer. 
  
Etablering af tunnel under [adresse] omfatter et tunnelelement på ca. 35 meter. Tunnellen placeres øst for krydset 
mellem [adresse] og [adresse]. Der er set på 2 forslag til tunnellinjeføring. 
  
[adresse] igennem tunnellen er 3,0 meter og anlægges som dobbeltrettet cykelsti. Der skal være en rabat i den 
ene side på 1,0 meter med belysningsmaster, og tunnelprofilet skal overholde kravet for frit rum på 2,7 meter. 
  
Projektet for anlæg af tunnel forudsætter, at der erhverves ca. 800 m2 markjord nord for [adresse]. 
  
En tunnelløsning kan kombineres med forskellige løsninger for cyklister på [adresse] fra [adresse] til [adresse]. 
Muligheder og kombinationer er vurderet i sagen og vist i sagens bilag. 
  
Vejstrækningen på [adresse] er ca. 2 kilometer lang med kørebanebredde på ca. 5,25 meter. Der er blandt andet 
skolebusser på strækningen, og det kan føles utrygt for cyklister at færdes på strækningen. En mulighed for at skabe 
større tryghed for cyklister på strækningen er at udvide kørebanebredden med 0,5 meter i begge sider. Udvidelsen 
giver samtidigt bedre mulighed for, at der etableres en såkaldt 2 minus 1 vej, hvor motorkøretøjer anvises en fælles 
og fleksibel kørebane midt på vejen, og således trækkes væk fra cyklisterne. Konkret vil der kunne males 30 cm 
brede stiplede striber omkring 1 meter fra begge kørebanekanter.  
  
VURDERING 
Det vurderes, at en stitunnel er den mest trafiksikre løsning for krydsning af [adresse] ved [adresse]. Alternativt kan der 
 
Teknik- og 
Miljøudvalget 
11. juni 2014 
Sagsnr. 710-2014-
23899 
Dok.nr. 710-2014-
127339 
Sagsbehandler 
DPATH 
  
Tidl. politisk behandling 
BY, 03.05.11, pkt. 57 
Forventet sagsgang 
TM-U 
Lovgrundlag 
Vejloven 
etableres et signalanlæg, men det vurderes ikke at tjene formålet med at skabe en trafiksikker krydsning for bløde 
trafikanter. 
  
Tilslutningen til tunnellen og placeringen af tunnelrøret kan anlægges og udformes på forskellige måder. Teknik og 
Kultur har vurderet 2 løsninger, der er vedlagt sagen som bilag.  
  
I alternativ 1 er tunnelrøret placeret umiddelbart øst for krydset. Det vil betyde, at Gyda Lauritsen skal lukkes. 
Løsningen medfører, at tunnelrampen bliver meget stejl. Trafiksikkerhedsmæssigt er løsningen god for cyklister og 
gående, idet adgangsvejen via Gyda Lauritsen fredeliggøres og prioriteres til cyklister og gående. Løsningen vil 
formentligt også føles tryggere med en mere central placering. 
  
I alternativ 2 er tunnelrøret placeret længere mod øst i retning af Daniel Frandsen. Løsningen betyder, at Gyda Lauritsen 
ikke skal lukkes, og dermed fredeliggøres bløde trafikanter ikke i samme grad. Til gengæld bibeholder bilisterne fra 
Gyda Lauritsen og Jimmy Danielsen den direkte adgang til [adresse]. Tunnelrampen vil kunne laves indenfor 
et acceptabelt niveau med hensyn til hældning. Teknik og Kultur vurderer på den baggrund, at denne løsning samlet 
set er den bedste. 
  
På strækningen fra tunnellens udmunding på [adresse] til [adresse] kan laves forskellige trafiksikre løsninger for 
cyklister og andre bløde trafikanter. Teknik og Kultur har i samråd med politiet vurderet, at en 2 minus 1 vej vil være 
en udmærket og trafiksikker løsning kombineret med en hastighedsnedsættelse fra 70 km/t til 60 km/t. 
Trafikmængden på [adresse] er efter Vejdirektoratets anbefalinger passende til etablering af en 2 minus 1 vej. 
  
Med baggrund i erfaringsopsamling fra bl.a. Silkeborg og Vejle samt Færdselskommissionens konklusioner (se 
vedlagte bilag), vurderer Teknik og Kultur, at der på den forholdsvis lige strækning i åbent land, kan etableres en 
trafiksikker 2 minus 1 vej med en 30 cm bred stiplet kantafmærkning. I begge ender af [adresse] bør laves 
hastighedsdæmpende foranstaltninger. Det bør ske i forbindelse med krydsning af [adresse] ved [adresse], og i 
forbindelse med opstart af 2 minus 1 løsningen ved byskiltet i [adresse]. 
  
Det er muligt at kombinere 2 minus 1 afstribningen med hastighedsdæmpende foranstaltninger i form af chikaner 
eller bump. Disse foranstaltninger vurderes på baggrund af den erfaringsopsamling, som Teknik og Kultur har lavet, 
ikke at bidrage til forbedring af trafiksikkerheden, idet strækningen har et lige forløb med god oversigt uden 
betydende vejtilslutninger. Eventuelle foranstaltninger i åbent land vil skulle etableres med forvarsling og bør efter 
vejreglerne belyses. Der er i forvejen ikke gadelys på [adresse]. Yderligere hastighedsdæmpende foranstaltninger 
med belysning og skiltning på [adresse] vil koste omkring 200.000 kr. 
  
Alternativet til at etablere en 2 minus 1 vej er at anlægge en egentlig cykelsti. En cykelsti kan anlægges som en 
enkelt- eller dobbeltrettet løsning. En samlet løsning med tunnel og cykelsti vil være koste ca. 5 mio. kr. og vil derfor 
ikke kunne holdes indenfor det budgetterede beløb. Med hensyntagen til trafikmængden på [adresse] på omkring 
450 motorkøretøjer i døgnet og 250 husstande i [adresse], vurderes en 2 minus 1 vej at være en velafbalanceret 
løsning. Borgerrepræsentanter i [adresse] er positive over for denne løsning, hvis løsningen kombineres med en 
vejudvidelse i begge sider på 0,5 meter. Det er Teknik og Kulturs vurdering, at en vejudvidelse også vil være 
fordelagtig af hensyn til den generelle fremkommelighed på vejen. 
  
INDDRAGELSE/KOMMUNIKATION 
Projektet er forelagt og drøftet med borgerne i [adresse]. Der har været afholdt 2 møder i Selling henholdsvis 12. marts 
og 8. maj 2014. Borgerne i [adresse] har været repræsenteret af foreningerne Forældre for Cykelsti og Selling 
Borgerforening. På møderne har der været drøftet forskellige løsningsforslag, og der har været besigtigelse af 
forholdene. Ud fra den tilgængelige økonomi har foreningerne tilkendegivet, at en tunnelløsning kombineret med 2 
minus1 vej og en vejudvidelse samlet set vil være en udemærket løsning. 
  
I projekterings- og anlægsfasen ønsker Favrskov Kommune at fortsætte dette samarbejde lige som [adresse] 
Borgerforening også vil blive inddraget. Løsningen med etablering af 2 minus 1 vej og hastighedsnedsættelse på 
[adresse] er desuden blevet forelagt og forhåndsgodkendt af politiet. 
  
ØKONOMISKE KONSEKVENSER 
Der er udarbejdet overslag for anlægsarbejdet på samlet set 3 mio. kr. Selve tunnellen forventes etableret for ca. 2 
mio. kr. Foranstaltninger i enderne af vejen og stiforløbet kan anlægges for 250.000 kr. Selve afstribningen og 
bortfræsning af midterstribe kan etableres for 50.000 kr. og vejudvidelsen koster 700.000 kr. 
  
Anlægsoverslag for den foreslåede løsning: 
  
I overslagsåret 2015 er der i budget 2014-17 afsat 4 mio. kr. til [adresse]. Byrådet besluttede 27. maj 2014 at 
fremrykke rådighedsbeløb fra 2015 til 2014 samt give en anlægsbevilling på 3 mio. kr. til projekter i cykelstiplanen. 
[adresse] under [adresse] finansieres af de fremrykkede afsatte midler. 
  
IINDSTILLING 
Teknik- og kulturdirektøren indstiller til Teknik- og Miljøudvalget: 
  
1. At godkende, at der anlægges tunnel under [adresse] (alternativ 2), og etableres 2 minus 1 vej på [adresse] fra 
Selling til [adresse], inklusiv vejudvidelse og hastighedsdæmpende foranstaltninger i begge ender af [adresse], 
finansieret af det afsatte rådighedsbeløb på 3 mio. kr.  
2. At Teknik og Kultur bemyndiges til at gennemføre arealerhvervelse ved frivillige aftaler med lodsejere eller 
alternativt at forestå åstedsforretning med henblik på senere ekspropriationsbeslutning. 
  
BESLUTNING 
  
Bilag 
  
  
  
  
Teknik- og Miljøudvalget, 11. juni 2014: 
Fraværende: Bøje Winther, Frode Toft 
  
Godkendt. 
Anlæg 
Overslag 
Tunnel 
2.000.000 kr. 
Vejudvidelse, 2x0,5 meter 
   750.000 kr. 
[adresse] 
foranstaltninger i enderne af vej- og 
stiforløb 
   250.000 kr. 
Afstribning til 2 minus 1 vej 
     50.000 kr. 
I alt  
3.000.000 kr. 
Erfaringer med 2-1 veje i Silkeborg, [adresse] 
710-2014-127822 
Kombinationer og løsningsforslag 
710-2014-129115 
2 alternativer for linjeføring under [adresse] ved 
Selling 
710-2014-127864 
Mail fra borgere i [adresse] 
710-2014-129121 
